**PROJEKTI USTANOVE U ŠK.GOD. 2011./2012.**

1. **Projekt „CREDU“ prekogranični program edukacije na području tradicijskog graditeljstva a u okviru IPA programa Hrvatska - Mađarska**

**CILJEVI PROJEKTA CREDU -** izraditi i provesti pogranični program izobrazbe u strukovnom školstvu na planu tradicijskog načina gradnje u prekograničnom području Međimurske županije i Zala regije:

* konkretna obnova znanja i vještina građenja na tradicionalan način
* obnova vernakularne arhitekture kao temeljne vrijednosti unapređivanja ruralnih naselja u gospodarskom, kulturnom i turističkom pogledu održivog razvoja
* senzibilizacija mladih naraštaja putem provođenja kontinuiranog edukacijskog programa, te podrške razvoju kvalifikacija i sposobnosti za prepoznavanje i obnavljanje vještina obnove graditeljskog nasljeđa, naročito u obrazovnom programu arhitektonskog tehničara za graditeljsko nasljeđe koji graditeljska škola Čakovec i inače jedina izvodi u Republici Hrvatskoj
* podizanje razmjene znanja i iskustva učenika strukovnih škola u pograničnom području sa ciljem očuvanja spoznaje o tradicijskim zanatima kroz zajednički portal i učenje na daljinu (e-learning)
* izrada zajedničkog priručnika o tradicijskom načinu gradnje u Međimurskoj županiji i Zala regiji
* **CILJANE SKUPINE:**
* Direktni korisnici koji utječu na projekt: učenici i profesori partnerskih obrazovnih institucija, Graditeljska škola Čakovec i Zsigmondy Vilmos és Széchenyi István Szakképző Tehnička škola, Nagykanizsa.
* Indirektni korisnici koji će imati korist od projekta: obrazovne ustanove, lokalno stanovništvo, općine u Međimurskoj i Zala regiji, lokalna i regionalna samouprava, udruge i neprofitabilne organizacije, razvojne agencije, turističke zajednice i muzeji, konzervatorski zavod.

**Potrebe kojima se projekt bavi:**

* Stanje zaštite i obnove graditeljskog nasljeđa, naročito u ruralnim područjima pograničnog prostora Sjeverozapadne Hrvatske (Međimurska županija) i Zapadnog Zadunavlja Mađarske (Zalska županija) je kritično, jer iz raznih razloga prezentno je brzo propadanje objekata na preostalim lokalitetima, uglavnom privatnim posjedima, a da nisu niti snimljeni ili obilježeni, pa i kad su uvedeni u registar zaštićenih objekata nisu obnovljeni na najbolji mogući način.
* Na području Međimurske i Zala županije još uvijek postoji niz lokaliteta, građevinskih sklopova i pojedinačnih građevina, ruralnog i polu urbanog karaktera, koji nisu prepoznati kao povijesna vrijednost, a imaju potencijalna svojstva kulturnih dobara značajnih upravo u lokalnim okvirima kao turistički potencijal, dakle za samu društvenu zajednicu na čijem se području nalaze. Kako im dosad zbog različitih razloga nije pridavana potrebna pozornost najčešće su zapušteni i prepušteni ubrzanom propadanju ili se pak obnavljaju neprimjerenim metodama i na načine kojima gube svoja izvorna svojstva i vrijednosti.

**AKTIVNOSTI:**

* Identifikacija objekata graditeljske baštine u ruralnom okruženju Međimurske županije i Zala regije
* Kreiranje zajedničkog priručnika na hrvatskom i mađarskom jeziku o očuvanju spoznaje o tradicijskim zanatima u Međimurskoj i Zala regiji
* Stvaranje zajedničke baze podataka pohranjivanje na zajednički web portal
* Na temelju prikupljenih podataka generalizirati postojeće znanje i nastaviti sa prekograničnim edukativnim sadržajima u srednjim tehničkim školama u sklopu „e-learning“ nastave.
* Uz pomoć stručnjaka nadležnih za provođenje mjera zaštite i obnove graditeljske zaštite te nastavnika struke u Graditeljskoj školi Čakovec razviti metodologiju i tehnologiju snimanja, prikupljanja podataka o artefaktima na lokalitetima te transponirati ih u digitalno izrađenu dokumentaciju koja će se permanentno pohranjivati u digitalni arhiv.
* Kao završnu aktivnost predviđamo praktično obavljanje obnove pokrova slamom na jednom od objekata ruralne baštine

**UČINKOVITOST PROJEKTA:**

* ***Ovim prekograničnim projektom nudimo*** najmlađim sudionicima odgojno-obrazovnog procesa mogućnost korištenja permanentno pohranjenih dokumenata vezanih uz objekte vrijedne u smislu kulturne baštine.
* Na temelju zajedničke pripadnosti istoj kulturi, istom podneblju i klimi subpanonskog areala u kojem se iste metode gradnje, isti materijali i pokrovi koriste još od vremena halštadske kulture, aktivnosti prekograničnog projekta doprinose zajedničkom ostvarivanju stalnog izvora dokumentiranih i tipološki prepoznatih lokaliteta u partnerstvu sa hrvatskom i mađarskom strukovnom školom.
* Prekogranični projekt CREDU tako je postao relevantan za šire područje i važan za obnovu starih tehnologija i zanata kao i za unapređenje privrednih, turističkih i društvenih resusrsa u životu ruralnih područja, ali i unapređenje uvjeta održivog razvoja, a u skladu s načelima ECOWAST-a.
* Za Graditeljsku školu Čakovec u obrazovnom programu Arhitektonski tehničar za graditeljsko nasljeđe dobiven je dobar sadržaj kojim se kontinuirano učenici osposobljavaju u zaštiti, njegovanju i dokumentiranju objekata graditeljske baštine
* **REZULTATI:**
* Održan zajednički trening program učenika i profesora partnerskih obrazovnih institucija - terenska nastava geografije, arhitekture, graditeljstva i informatike.
* Održane radionice u sklopu terenske nastave u Međimurskoj i Zala regiji.
* Održane edukativne radionice namijenjene učenicima i profesorima.
* Održane izložbe rezultata projekta namijenjene javnosti
* Kreiran zajednički višejezični Internet Portal
* Kreiran zajednički priručnik o očuvanju spoznaje o tradicijskim zanatima u Međimurskoj i Zala regiji na hrvatskom i mađarskom jeziku, u 200 primjeraka.
* Određen vizualni identitet projektnih aktivnosti – promotivni materijali distribuirani javnosti
* Nabavljena oprema potrebna obrazovnim ustanovama za održavanje terenske nastave i kreiranje portal za učenje na daljinu (e-learning)

**ODRŽIVOST PROJEKTA:**

* Sve do sad rečeno, kao i potpora relevantnih institucija svjedoči u korist opravdanosti provedbe ovog projekta. Obzirom da će permanentno korištenje dokumentacije koja se namjerava arhivirati na zajedničkom portalu i objaviti u tiskanome obliku kroz zajednički Hrvatsko - Mađarski priručnik, držimo da je svojstvo projekta dugoročna kvaliteta i prilika za kontinuiran razvoj i dopunu. Na koncu, obrazovni učinak projekta kojim će mladim ljudima (učenicima) biti omogućeno povezivanje kroz permanentne vrijednosti i obnova znanja i vještina kojima prijeti izumiranje ovaj projekt čini posebno vrijednim.
1. **Projekt „REVETIS“ – druga faza: projekt solarne elektrane na krovu školske zgrade**

U kontinuitetu razvoja regionalnog centra za obnovljive izvore i učinkovitost gradnje u sklopu školskih radionica prihvaćena je ideja o izradi projekta a zatim i financiranja izvedbe solarne elektrane na krovu školske zgrade Graditeljske škole Čakovec a uz sufinanciranje fonda za zaštitu okoliša i energetsku učinkovitost. Učinjeni su i prvi koraci - naručen je idejni projekt od tvrtke „SOLVIS“ d.o.o. i zatražena je geodetska snimka postojećeg stanja te objedinjavanje građevinske parcele i ucrtavanje objekta u katastarski operat. Radi ishođenja Lokacijske dozvole te izrade Glavnog projekta i dobivanja Građevinske dozvole. Svrha projekta je u znatnom smanjivanju troškova za električnu energiju na kompleksu objekata Graditeljske škole Čakovec a postavljanjem panela fotonaponskih ćelija na ravnom krovu školske zgrade. Na taj način, te uključivanjem proizvodnje električne energije u javnu mrežu procjena je da će se troškovi za električnu energiju već nakon prve godine korištenja prepoloviti.

1. **Projekt obilježavanja 50. godišnjice Graditeljske škole Čakovec**

Obzirom na važnost obljetnice, a i činjenicu da je njezino obilježavanje teško objediniti sa drugim manifestacijama koje će uslijediti u narednoj godini, obilježavanje će se provesti kroz čitavu školsku godinu 2011. i dijelom u 2012. godini, uz naglaske na:

* programu promocije reprint izdanja knjige dr. Anđele Horvat „Arhitektura i likovno stvaralaštvo Međimurja“ u izdanju Matice Hrvatske ogranak Čakovec te uz prigodnu izložbu umjetničke fotografije „Međimurski pilovi“ Damira Klaića, recital poezije Nikole Pavića u izvedbi učenika Graditeljske škole Čakovec te predavanje „Obrazovanje za graditeljsko nasljeđe u Graditeljskoj školi Čakovec“ ravnatelja škole Zorana Pazmana – studeni 2010.
* obilježavanje obljetnice uz prigodu održavanja Državnog natjecanja za izbor najbolje maturalne radnje u području graditeljstva „Igrač 2011.“- travanj 2011.
* obilježavanje obljetnice uz prigodu održavanje natjecanja učenika graditeljskih škola, u znanju i vještinama građenja pod motom „Gradimo našu Hrvatsku“, travanj 2011. godine
* obilježavanje godišnjice uz završnu konferenciju projekta „CREDU“ u okviru IPA programa prekogranične suradnje Hrvatska – Mađarska – travanj 2011.
* na svečanost povodom promocije monografije o 50. godišnjici Graditeljske škole Čakovec, u prosincu 2011. godine, uz prigodnu izložbu radova učenika škole
1. **Izrada tehničke dokumentacije i izrada dizala za invalidne učenike u holu škole,**

uz financiranje MZOŠ i samofinanciranje iz vlastitih sredstava

Već dugi niz godina, Graditeljska škola u okviru izvođenja praktične nastave s učenicima i nastavnicima praktične nastave, sudjeluje u humanitarnim aktivnostima, pomažući pojedinim skupinama, koje su insuficijentne u materijalnom smislu, a ugrožene u zdravstvenom statusu ili fizičkim nasiljem. Tako da već godinama obnavljamo dom za hendikepiranu djecu „Caritas“ u Čakovcu i „Sigurna kuća“ u Čakovcu, dom za obitelji izložene fizičkom zlostavljanju.

1. **Sudjelovanje u izvedbi „Minimundusa“ u Varaždinu**

u partnerstvu sa Gradom Varaždinom, tvrtkom „Zagorje-Tehnobeton“ i agencijom „Grandtours“ iz Varaždina, sudjelovat ćemo u izradi maketa značajnih građevina Varaždina, čitave regije, pa i cijele Hrvatske, kroz 15 godina, koliko su predviđanja da će projekt trajati.

I inače imamo, već odavno uvriježen program aktivnosti na njegovanju i proučavanju graditeljske baštine, počevši od snimanja i dokumentiranja drvne Posavske arhitekture u selu europske baštine Krapje, u suradnji sa Konzervatorskim zavodom Uprave za zaštitu kulturne i prirodne baštine Republike Hrvatske, zatim proučavanja i crtanja drvene arhitekture u selu Škarićevo blizu Krapine, izučavanja i obilazak drvenih mostova Međimurja i iscrtavanje nacrta, sudjelovanje u izradi ploveće mlinice na rijeci Muri, izradi ulične ograde ispred Učiteljskog studija 160 m dugačke, a pod supervizijom konzervatora iz Varaždina i na kraju pripreme za dogradnju gospodarsko-stambene kuće sa slamnatim krovom u Frkanovcu, u vidu štaglja jednako pokrivenog slamom.

Tu se priča ne završava, već se u održivosti projekta „Credu“ nastavlja snimanjem i iscrtavanjem u digitalnom obliku, svake iole vrijedne građevine, bilo tradicijske ili urbanog karaktera, u okviru praktikuma za arhitektonske tehničare, usmjeravane u graditeljsko naslijeđe.

1. **Izrada tehničke dokumentacije za redizajn ulaznog prostora u školu, te dogradnje 2 prostorija u patiu objekta oko lifta**

Na taj način želimo uspostaviti i prostorne i didaktičke uvjete za formiranje jednog gledališta, za snimateljski studio u okviru nastave za medijskog tehničara, kapaciteta oko 50 sjedećih mjesta, te laboratorij za montažu i obradu slike i tona ispod tog gledališta. Naravno, to bi se sve odvijalo u sklopu redizajna ulaznog prostora, rješavanja pitanja garderobiranja i preobuvanja, konzumacije užina za učenike i slično.

1. **Projekt samovrednovanja rada Graditeljske škole, te izrada izvješća od strane tima za razvoj kvalitete i anticipacije novih i inovativnih oblika djelovanja škole**

Taj projekt će se raditi čitavu godinu, a prema uputama iz Priručnika za provedbu samoevaluacije i podnošenja izvješća u digitalnoj formi, od listopada 2011. godine do srpnja 2012. godine.